CHO เผยกำไร Q3 ลดเหลือ 32.31 ลบ.
CHO เผยกำไร Q3 ลดเหลือ 32.31 ลบ.หรือลดลง 34% จากปีก่อนมีกำไร 49.01 ลบ.แจงสาเหตุหลักเพราะเสียโอกาสในการรับคำสั่งซื้อจากลุกค้าบางส่วนเพราะต้องเตรียมทรัพยากรผลิตเชื้อเพลิงรถเมล์โดยสาร NGV ขณะที่ 9 เดือนมีกำไร 40.10 ลบ.ลดลง 67% จากปีก่อนมีกำไร 104.91 ลบ.
13 พ.ย. 2558

บริษัท ช.ทวี ดอลลาเซียน จำกัด (มหาชน) หรือ CHO รายงานผลการดำเนินงานไตรมาส 3/58 สิ้นสุดวันที่ 30 ก.ย.58 มีกำไรสุทธิ 32.31 ล้านบาท หรือมีกำไรสุทธิ 0.0405 บาทต่อหุ้น ลดลง 34% จากช่วงเดียวกันของปีก่อนที่มีกำไรสุทธิ 49.01 ล้านบาท หรือมีกำไรสุทธิ 0.0681 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 40.10 ล้านบาท หรือมีกำไรสุทธิ 0.0503 บาทต่อหุ้น ลดลง 67% จากช่วงเดียวกันของปีก่อนที่มีกำไรสุทธิ 104.91 ล้านบาท หรือมีกำไรต่อสุทธิ 0.1457 บาทต่อหุ้น
ทั้งนี้ ผลการดำเนินงานที่มีกำไรลดลงเนื่องจากรายได้ในประเทศลดลงส่วนหนึ่งเกิดจากการที่บริษัทฯเสียโอกาสในการรับคำสั่งซื้อ จากลูกค้าบางส่วนเพราะต้องเตรียมทรัพยากรกำลังผลิตส่วนหนึ่ง ไว้สำหรับโครงการผลิตรถโดยสารเชื้อเพลิง NGV จำนวน 489 คัน ตามข้อตกลง TOR ที่กำหนดซึ่งต้องส่งมอบรถภายใน 90 วันนับจากวันทำสัญญา
โดยหน่วยงานของภาครัฐได้ประกาศให้บริษัทเป็นผู้ชนะการประกวดราคา และโครงการดังกล่าวหน่วยงานภาครัฐได้ดำเนินการล่าช้าจากกำหนดมากว่า 6 เดือนประกอบกับช่วงเดียวกันของปีก่อนบริษัทมีส่วนแบ่งกำไรจากโครงการติดตัง0 หลอด LED ในกิจการร่วมค้า